**Zápisnica z prípravných trhových konzultácií (ďalej len „PTK“)**

|  |  |
| --- | --- |
| **Predmet PTK:** | Upratovanie a čistenie administratívnych, sociálnych a spoločenských priestorov v ústredí NBS |
| **Hospodársky subjekt:** | xxx |
| **Čas a dátum:** | 17. 6. 2025 14:00 |
| **Miesto:** | Národná banka Slovenska, Imricha Karvaša 1, Bratislava |
| **Prítomní:** | vyplývajú z prezenčnej listiny, ktorá je prílohou tejto zápisnice |

# Ciele verejného obstarávania:

* dosiahnutie vyššej kvality poskytovaných služieb v oblasti upratovania, nielen súťaž   
  na najnižšiu cenu.
* Zvažuje sa hodnotiace kritérium – najnižšia cena + kvalitatívne parametre.
* Uvažuje sa o zavedení výkonnostných ustanovení do zmluvy – bonusy a sankcie viazané na kvalitu (napr. podľa merateľných ukazovateľov, tzv. KPI).

# Kritériá kvality a okruh tém:

1. Mzdové štandardy (vplyv výšky mzdy zamestnancov vykonávajúcich upratovanie na kvalitu)
2. Prítomnosť objektového manažéra/koordinátora – jeho skúsenosti, úloha a dôležitosť
3. Reporting kvality (zavedené kontrolné mechanizmy)
4. Certifikácie (napríklad ISO, EMAS a pod.)
5. Stabilita personálu a nízka fluktuácia
6. Forma pracovného pomeru a jej vplyv na kvalitu
7. Referencie (skúsenosti z podobných zákaziek/objektov)
8. Organizačné a personálne zabezpečenie (napr. regionálna štruktúra, kapacity, počty pracovníkov)
9. Preukázateľná spokojnosť zákazníkov (napr. cez hodnotiace protokoly)
10. Motivačné prvky v zmluve (bonusy/sankcie)
11. Ekológia (envirokritérium)
12. Inovatívne prístupy

# Spätná väzba účastníka na kritériá kvality a okruh tém:

|  |  |
| --- | --- |
| **Mzdové štandardy:** | Účastník považuje za dôležité, aby bola výška mzdy zamestnancov zohľadnená ako kvalitatívne kritérium. Upozornil, že rozdiely medzi regiónmi sú významné a že dumpingové mzdy majú negatívny dopad  na kvalitu práce. Navrhuje, aby sa výška mzdy deklarovala a preukazovala. |
| **Objektový manažér:** | Účastník považuje prítomnosť objektového manažéra za veľmi dôležitú. Navrhol posudzovať jeho skúsenosti, počet objektov, ktoré má na starosti,  a jeho účasť na kontrolnom procese. Manažér by mal mať aj priamy kontakt so zákazníkom. Účastník je pripravený, aby prebehlo osobné predstavenie objektového manažéra (pohovor) ako jedno z hodnotiacich kritérií. |
| **Reporting kvality:** | Účastník má zavedený systém pravidelných kontrol vrátane vlastného elektronického systému na zaznamenávanie zistení a spätnej väzby. Pravidelne sa vyhodnocuje spokojnosť klienta a robia sa opatrenia  pri zistených nedostatkoch. |
| **Certifikácie:** | Účastník disponuje ISO certifikátmi. Považuje ich za dôležité, ale upozorňuje, že by nemali byť jediným meradlom kvality – odporúča kombinovať ich  s referenciami a overiteľnými výsledkami. |
| **Stabilita personálu:** | Stabilita zamestnancov je podľa účastníka jedným z kľúčových faktorov ovplyvňujúcich kvalitu. Uviedol, že jeho snahou je udržať personál dlhodobo a podporovať lojalitu zamestnancov. |
| **Forma pracovného pomeru:** | Preferuje zamestnávanie na trvalý pracovný pomer (ďalej len „TPP“), práca na dohodu je len výnimočná. Navrhuje, aby sa pomer TPP a ostatných foriem práce hodnotil ako kvalitatívne kritérium – percentuálne. |
| **Referencie:** | Účastník má skúsenosti s upratovaním veľkých administratívnych objektov  a inštitúcií. |
| **Organizačné a personálne zabezpečenie:** | Účastník má regionálne zastúpenie v rámci celej SR a vlastný dispečing. Disponuje aj náhradnými pracovníkmi pre prípad potreby zástupu.  Jeho štruktúra umožňuje pružne reagovať na potreby zákazníka. |
| **Spokojnosť zákazníkov:** | Účastník používa dotazníky spokojnosti klientov, ktoré pravidelne vyhodnocuje. V prípade reklamácií má zavedený aj systém riešenia, resp. odstránenia nedostatkov do stanoveného času. |
| **Motivačné prvky:** | Účastník víta motivačné prvky, navrhuje však ich jasné, transparentné  a objektívne nastavenie. Bonusy aj sankcie by mali byť previazané na KPI – napr. počet reklamácií, pravidelnosť kontrol, čistota priestorov  a spokojnosť klienta vo forme dotazníkov za predpokladu férového vyhodnotenia. |
| **Ekológia:** | Účastník má zavedenú environmentálnu politiku, používa ekologicky šetrné čistiace prostriedky. Zohľadňovanie environmentálnych kritérií považuje  za vhodné, odporúča však praktický a objektívny prístup k ich hodnoteniu. |
| **Inovatívne postupy:** | Zavádza nové technológie vrátane robotického čistenia, aplikácií na správu objektov, fotodokumentácie nedostatkov a QR kódov na reporting. Považuje inovatívne prístupy za benefit pre klienta aj poskytovateľa. |

# Ďalší postup:

* Verejný obstarávateľ sa zaviazal zaslať dotazník s výzvou na spätnú väzbu s konkrétnymi otázkami týkajúcimi sa predmetnej zákazky
* Účastník prisľúbil vyplnenie predmetného dotazníka

**Príloha:**

* Prezenčná listina - anonymizovaná