**Zápisnica z prípravných trhových konzultácií (ďalej len „PTK“)**

|  |  |
| --- | --- |
| **Predmet PTK:** | Upratovanie a čistenie administratívnych, sociálnych a spoločenských priestorov v ústredí NBS |
| **Hospodársky subjekt:** | xxx |
| **Čas a dátum:** | 17. 6. 2025 13:00 |
| **Miesto:** | Národná banka Slovenska, Imricha Karvaša 1, Bratislava |
| **Prítomní:** | vyplývajú z prezenčnej listiny, ktorá je prílohou tejto zápisnice |

# Ciele verejného obstarávania:

* dosiahnutie vyššej kvality poskytovaných služieb v oblasti upratovania, nielen súťaž   
  na najnižšiu cenu.
* Zvažuje sa hodnotiace kritérium – najnižšia cena + kvalitatívne parametre.
* Uvažuje sa o zavedení výkonnostných ustanovení do zmluvy – bonusy a sankcie viazané na kvalitu (napr. podľa merateľných ukazovateľov, tzv. KPI).

# Kritériá kvality a okruh tém:

1. Mzdové štandardy (vplyv výšky mzdy zamestnancov vykonávajúcich upratovanie na kvalitu)
2. Prítomnosť objektového manažéra/koordinátora – jeho skúsenosti, úloha a dôležitosť
3. Reporting kvality (zavedené kontrolné mechanizmy)
4. Certifikácie (napríklad ISO, EMAS a pod.)
5. Stabilita personálu a nízka fluktuácia
6. Forma pracovného pomeru a jej vplyv na kvalitu
7. Referencie (skúsenosti z podobných zákaziek/objektov)
8. Organizačné a personálne zabezpečenie (napr. regionálna štruktúra, kapacity, počty pracovníkov)
9. Preukázateľná spokojnosť zákazníkov (napr. cez hodnotiace protokoly)
10. Motivačné prvky v zmluve (bonusy/sankcie)
11. Ekológia (envirokritérium)
12. Inovatívne prístupy

# Spätná väzba účastníka na kritériá kvality a okruh tém:

|  |  |
| --- | --- |
| **Mzdové štandardy:** | Účastník uviedol, že výška mzdy má jednoznačný vplyv na kvalitu poskytovaných služieb. V Bratislave je bežná prax ponúkať vyššie mzdy, aby bolo možné získať kvalifikovaných zamestnancov, pričom minimálna mzda nie je dostatočná. Účastník víta zohľadnenie výšky mzdy ako kvalitatívneho kritéria. |
| **Objektový manažér:** | Účastník má zavedený systém objektových manažérov, ktorí pravidelne vykonávajú kontroly a používajú elektronický systém hodnotenia kvality. Objektový manažér je kľúčovým prvkom pri zabezpečení kvality služieb, preto je hodnotenie jeho skúseností z pohľadu kvality vhodné. |
| **Reporting kvality:** | Účastník využíva viacstupňový kontrolný systém kvality (dotazníky spokojnosti klienta, interné kontroly objektových manažérov pomocou elektronického systému a audity internými audítormi). Výstupy sa spracovávajú a pravidelne vyhodnocujú. |
| **Certifikácie:** | Účastník sa usiluje o systémové zlepšovanie kvality a súhlasí, aby certifikácia kvality (napr. ISO) bola súčasťou hodnotenia, upozorňuje však, že certifikáty možno získať aj bez reálneho dosahovania kvalitatívnych štandardov. |
| **Stabilita personálu:** | Zamestnanci účastníka sú zamestnávaní na trvalý pracovný pomer (ďalej len „TPP“). Účastník preferuje dlhodobú spoluprácu a investície do personálu. Vyššia stabilita vedie podľa nich k vyššej kvalite. Agentúrne zamestnávanie považuje za menej vhodné. |
| **Forma pracovného pomeru:** | Účastník preferuje TPP. Pomer trvalo zamestnaných pracovníkov oproti iným formám (dohoda, živnosť) má významný dopad na kvalitu. |
| **Referencie:** | Účastník má skúsenosti so správou a upratovaním veľkých objektov. Disponuje technológiami aj skúsenosťami z reprezentatívnych budov. |
| **Organizačné a personálne zabezpečenie:** | Účastník má rozsiahlu organizačnú štruktúru a pôsobí na celom území SR  a ČR. Disponuje personálnymi aj technologickými kapacitami. |
| **Spokojnosť zákazníkov:** | Systém hodnotenia spokojnosti klientov je súčasťou kontroly kvality účastníka. Spätnú väzbu od klientov účastník považuje za dôležitú súčasť zlepšovania kvality služieb. |
| **Motivačné prvky:** | Zmluvné bonusy a sankcie účastník víta a vníma ich ako motiváciu ku kvalite. Sankcie považuje za vhodný nástroj na elimináciu neserióznych dodávateľov. Účastník podporuje bonusy/sankcie a zohľadnenie výsledkov dotazníkov spokojnosti v hodnotení kvality, za predpokladu kvalifikovaného vyhodnocovania.. |
| **Ekológia:** | Účastník sa intenzívne zaoberá otázkami uhlíkovej stopy a ekologického prístupu. Sleduje spotrebu energií a čistiacich prostriedkov, používa modernú techniku. |
| **Inovatívne prístupy:** | Účastník zavádza autonómne roboty na vysávanie a čistenie, využíva aj drony na čistenie fasád, pričom systematicky investuje do inovácií. |

# Ďalší postup:

* Verejný obstarávateľ sa zaviazal zaslať dotazník s výzvou na spätnú väzbu s konkrétnymi otázkami týkajúcimi sa predmetnej zákazky
* Účastník prisľúbil vyplnenie predmetného dotazníka

**Príloha:**

* Prezenčná listina - anonymizovaná