**Zápisnica z prípravných trhových konzultácií (ďalej len „PTK“)**

|  |  |
| --- | --- |
| **Predmet PTK:** | Upratovanie a čistenie administratívnych, sociálnych a spoločenských priestorov v ústredí NBS |
| **Hospodársky subjekt:** | xxx |
| **Čas a dátum:** | 12. 6. 2025 11:00 |
| **Miesto:** | Národná banka Slovenska, Imricha Karvaša 1, Bratislava |
| **Prítomní:** | vyplývajú z prezenčnej listiny, ktorá je prílohou tejto zápisnice |

# Ciele verejného obstarávania:

* dosiahnutie vyššej kvality poskytovaných služieb v oblasti upratovania, nielen súťaž   
  na najnižšiu cenu.
* Zvažuje sa hodnotiace kritérium – najnižšia cena + kvalitatívne parametre.
* Uvažuje sa o zavedení výkonnostných ustanovení do zmluvy – bonusy a sankcie viazané na kvalitu (napr. podľa merateľných ukazovateľov, tzv. KPI).

# Kritériá kvality a okruh tém:

1. Mzdové štandardy (vplyv výšky mzdy zamestnancov vykonávajúcich upratovanie na kvalitu)
2. Prítomnosť objektového manažéra/koordinátora – jeho skúsenosti, úloha a dôležitosť
3. Reporting kvality (zavedené kontrolné mechanizmy)
4. Certifikácie (napríklad ISO, EMAS a pod.)
5. Stabilita personálu a nízka fluktuácia
6. Forma pracovného pomeru a jej vplyv na kvalitu
7. Referencie (skúsenosti z podobných zákaziek/objektov)
8. Organizačné a personálne zabezpečenie (napr. regionálna štruktúra, kapacity, počty pracovníkov)
9. Preukázateľná spokojnosť zákazníkov (napr. cez hodnotiace protokoly)
10. Motivačné prvky v zmluve (bonusy/sankcie)
11. Ekológia (envirokritérium)
12. Inovatívne prístupy

# Spätná väzba účastníka na kritériá kvality a okruh tém:

|  |  |
| --- | --- |
| **Mzdové štandardy:** | Účastník považuje mzdu za kľúčový faktor motivácie zamestnancov. Vyzdvihol, že vyššia mzda vedie k vyššej kvalite práce a nižšej fluktuácii. Navrhuje pásmové hodnotenie uchádzačov podľa výšky ponúkanej mzdy. |
| **Objektový manažér:** | V hoteli, s ktorým má zmluvu na upratovanie, má dve supervízorky, ktoré zabezpečujú dohľad a kontrolu nad prácou upratovacieho personálu. Supervízorky (resp. supervízori) pomáhajú a v prípade potreby vykonávajú aj samotné upratovanie. |
| **Reporting kvality:** | V hoteli prebieha kontrola kvality cez pravidelnú osobnú kontrolu manažéra a spätnú väzbu od riaditeľa. Na sociálnych zariadeniach sa používa systém podpisovania, no ten nepovažuje za smerodajný – dôraz kladie na fyzickú kontrolu. |
| **Certifikácie:** | Účastník nedisponuje certifikátmi ako ISO či EMAS. |
| **Stabilita personálu:** | Nízku fluktuáciu účastník dosahuje najmä snahou o lepšie ohodnotenie pracovníkov. |
| **Forma pracovného pomeru:** | Firma zamestnáva personál na trvalý pracovný pomer, ale aj formou dohôd. |
| **Referencie:** | Zatiaľ sa verejného obstarávania nezúčastnil, ale dlhodobo zabezpečuje upratovanie v jednom z hotelov v Bratislave a má pozitívne referencie, ktoré sú dostupné online. |
| **Organizačné  a personálne zabezpečenie:** | Účastník deklaruje schopnosť zabezpečiť dostatok personálu, aj formou preloženia pracovníkov z hotela a následného zaškolenia nových. Preferuje osobnú obhliadku priestorov pred podaním ponuky. |
| **Spokojnosť zákazníkov:** | Hodnotenie prebieha najmä formou recenzií na internete a verbálnou spätnou väzbou. Riaditeľ hotela aktívne reaguje na podnety a udržiava prehľad o spokojnosti klientov. |
| **Motivačné prvky:** | Účastník preferuje hybridný systém – bonusy za spokojnosť a sankcie za nespokojnosť. Uviedol, že solídny podnikateľ si za kvalitou stojí a je ochotný takýto systém akceptovať. Podľa účastníka spokojnosť možno merať aj dotazníkom medzi zamestnancami. Úloha dohľadu (supervízor/supervízorka) a osobná kontrola sú pre neho kľúčové. |
| **Ekológia:** | Účastník používa ekologické čistiace prostriedky, čo vyplýva  aj z požiadaviek z vedenia hotela. |
| **Inovatívne postupy:** | Účastník má skúsenosti s čistiacimi strojmi, najmä na voľné priestory. Spomenul aj možnosť použitia robotických zariadení, napr. na umývanie okien. |

# Ďalší postup:

* Verejný obstarávateľ sa zaviazal zaslať dotazník s výzvou na spätnú väzbu s konkrétnymi otázkami týkajúcimi sa predmetnej zákazky
* Účastník prisľúbil vyplnenie predmetného dotazníka

**Príloha:**

* Prezenčná listina - anonymizovaná